మనీగ్రామ్‌ కొనుగోలు చేసిన ఆలిబాబా’యాంట్‌!
 
ముంబై, జనవరి 27: ఆలిబాబాగ్రూప్‌ అనుబంధ సంస్థ ఆర్థికసేవల విభాగం యాంట్‌ఫైనాన్షియల్స్‌ అమె రికా నగదు బదిలీసంస్థ మనీగ్రామ్‌ను 880 మిలియన్‌ డాలర్లకు కొనుగోలు చేసినట్లు ప్రకటించింది. భారత్‌, థాయిలాండ్‌ల తర్వాత అమెరికాలో కూడా తమ వ్యాపారాన్ని విస్తరిస్తున్నట్లు ఈ కొనుగోలుతో ఆలిబాబా స్పష్టంచేసింది. మనీగ్రామ్‌ను కొనుగోలుచేయడం ఒక ముందడుగు అని ఆర్థికసేవల రంగంలో కస్టమర్లకు ప్రపంచ వ్యాప్తంగా మరింత చేరువ కాగలుగుతామని కంపెనీ సిఇఒ ఎరిక్‌జింగ్‌ వెల్లడించారు. కంపెనీపరంఆ ఆలిపే చైనాలో అతిపెద్ద ఆన్‌లైన్‌ పేమెంట్‌ ప్లాట్‌ఫామ్‌ను నిర్వహిస్తోంది. కంపెనీ దేశంలోనే అతిపెద్ద మార్కెట్‌ఫండ్‌గా ఉన్న యూఎబావ్‌ ఫండ్‌సంస్థను నిర్వహిస్తోంది. ఈ లావాదేవీలతో మనీగ్రామ్‌ నగదు బదిలీనెట్‌వర్క్‌ 2.4బిలియన్‌ బ్యాంకు, మొబైల్‌ ఖాతాలు 3.50 లక్షలవరకూ ఉన్న వివిధప్రాంతాల్లోని కార్యాల యాలు అన్నీ కూడా యాంట్‌ ఫైనాన్షియల్స్‌ పరిధిలోనికి వస్తాయి. మనీగ్రామ్‌ అమెరికాలోని డల్లాస్‌లోనే కేంద్ర కార్యాలయం ఉంటుంది. ప్రస్తుత బ్రాండ్‌తోనే కార్యకలాపాలు కొనసాగిస్తుందని యాంట్‌ వెల్లడించింది. ఈ కొనుగోలుతో యాంట్‌ ఫైనాన్షియల్‌ వ్యాపారం మరింత విస్తరించింది. భారత్‌లో పేటిఎంతోను, థాయిలాండ్‌లో యాస్కెండ్‌ మనీతోను ఇప్పటికే భాగస్వామ్యంతో ఉంది. మనీగ్రామ్‌ సిఇఒ అలెక్స్‌హోమ్స్‌మాట్లాడుతూ యాంట్‌ ఆర్థికసేవలు తమకు సరైన భాగస్వామిగా భావిస్తున్నట్లు వివరించారు. అయితే ఈ డీల్‌ మనీగ్రామ్‌ వాటాదారులు ఆమోదం పొందాలి. ప్రభుత్వపరమైన అనుమతులు కూడా రావాల్సిఉంటుంది. 2017 రెండో అర్ధభాగంలో ఈ డీల్‌ పూర్తవుతుందని చైనా అధికార వారాఆసంస్థ గ్జిన్‌హువా ప్రకటించింది.